SOLEMNITY OF MARY, 
MOTHER OF GOD 


And Mary kept all these things, reflecting on 
them in her heart. (Luke 2:19) 







NG 
Pa Te January 1, we complete our 

NG ad octave celebration of Christmas 

La] Day. It's an often overlooked 
- liturgical fact that we celebrate Christmas 
"a Day for eight straight days. We do this 
“ also with Easter Day, which concludes 


. with the great celebration of Divine 
' Mercy Sunday. 


On this, the eighth day of the Octave of 
Christmas, we turn our focus to the unique 
- | and beautiful fact that God chose to enter 
- | ourworld through a human mother. Mary 
is called the “Mother of God” for the 
simple fact that her Son is God. She was 
not the mother of her Son's flesh alone, 
nor the mother only of His human nature. 
This is because the Person of Jesus, the 
Son of God, is one Person. And that one Person took on flesh within the womb 
of the Blessed Virgin Mary. 


Though becoming the Mother of God was a pure gift from Heaven and not 
something that Mother Mary merited on her own, there was one particular 
quality that she had that made her uniquely qualified to fulfill this role. That 
quality was her immaculate nature. 


First, Mother Mary was preserved from all sin when she was conceived within 
the womb of her mother, Saint Anne. This special grace was a grace that was 
imparted to her from the future life, death and resurrection of her Son. It was 
the grace of salvation, but God chose to take that gift of grace and transcend 

time to impart it to her at the moment of her conception, thus making her the 
perfect and pure instrument necessary to bring forth God into the world. 


Second, Mother Mary remained faithful to this gift of grace throughout her life, 
never choosing to sin, never wavering, never turning from God. She remained 
immaculate throughout her life. Interestingly, it is this choice of hers, to forever 
remain obedient to the will of God in every way, that makes her more fully the 
Mother of God than the simple act of bearing Him within her womb. Her act 
of perfect unity with the will of God throughout her life makes her, also, the 
perfect mother of divine grace and mercy and perpetually the spiritual Mother 
of God, continually and perfectly bringing Him into our world. 


Reflect, today, upon these most solemn mysteries of our faith. This eighth day 
of the Octave of Christmas is a solemn celebration, a celebration worthy of 
our pondering. The Scripture above reveals not only how our blessed Mother 
approached this mystery but also how we are to approach it. She “kept all these 
things, reflecting on them in her heart.” Ponder these mysteries, also, in your 
own heart and allow the grace of this holy celebration to fill you with joy and 
gratitude. 


Dearest Mother Mary, you were graced with a grace beyond any other. You 
were preserved from all sin and remained perfectly obedient to the will of God 
throughout your life. As a result, you became the perfect instrument of the Savior 
of the World by becoming His mother, the Mother of God. Pray for me that I may 
ponder this great mystery of our faith this day and ever more deeply rejoice in the 
incomprehensible beauty of your motherly soul. Mother Mary, the Mother of God, 
pray for us. Jesus, I trust in You. 

Unang Araw ng Enero, Sabado 


DAKILANG KAPISTAHAN NI MARIA, INA NG DIYOS 
Panalangin Sa Umaga 
PASIMULA 


Panginoon, buksan mo ang ating mga labi. 
At pupurihin ka ng aking bibig. 


PAANYAYA SA PANALANGIN ANTIPONA 


Ipagdiwang natin ang pagka-ina ng Birheng Maria, sambahin natin ang kanyang Anak, 
si Kristong Panginoon. 


Salmo 95 


Tayo ay lumapit sa “ting Panginoon, Siya ay awitan, 

Ating papurihan ang batong kublihan nati't kalakasan. 

Tayo ay lumapit sa kanyang harapan na may pasalamat, 

Siya ay Purihin ng mga awiting may tuwa at galak. (Antipona) 


Sapagkat ang Diyos ay ang Panginoong napakadakila, 

Ang dakilang Haring higit sa sinuman na binabathala. 

Nasa kanyang palad ang buong daigdig. pati kalaliman, 

Ang lahat ay kanya maging ang mataas nating kabundukan. 

Kanya rin ang dagat at pati ang lupa na kanyang nilalang. (Antipona) 


Tayo ay lumapit, sa kanya'y sumamba at magbigay-galang, 
Lumuhod sa harap nitong Panginoong sa ati” y lumalang. 
Siya ang ating Diyos, tayo ay kalinga niyang mga hirang, 
Mga tupa tayong inaalagaan. (Antipona) 





Ang kanyang salita ay ating pakinggan: 

“Iyang inyong puso'y huwag patigasin, 

Tulad ng ginawa ng inyong mga magulang 

Nang nasa Meriba, sa ilang ng Masa. 

Ako ay tinukso't doon ay sinubok ng inyong magulang, 

Bagamat nakita ang aking ginawang sila” ng nakinabang. (Antipona) 


Apatnapung taon, sa inyong ninuno ako ay nagdamdam, 
Ang aking sinabi, “Sila ay suwail, walang pakundangan 
At ang mga utos ko ay sinuway!” 

Dahil sa galit ko, ako ay sumumpang di sila daratal, 

Sa lupang pangakong aking inilaan.” (Antipona) 


Papuri sa Ama, at sa Anak, at sa Espiritu Santo: 
Kapara noong una, ngayon at magpasawalang hanggan. Amen. (Antipona) 


AWIT 


(ADESTE FIDELIS) 


Halina't magdiwang, at ating purihin 
Ang Mesiyas na isinilang sa Belen. 
Sambahin natin, Hari ng mga anghel: 


Koro: Halina't siya'y purihin. 
Halina't siya'y purihin, 
Purihin natin ang Kristong Diyos natin. 


Kayo'y mag-awitan nang may kagalakan, 
Kayong mga anghel at ang mga banal, 
At dakilain, D'yos sa kaitaasan: (Koro) 


Kami'y bumabati sa ngayo'y "sinilang 
Kay Kristo Hesus ng kaluwalhatian, 
Siya'y naging tao, sa anyo na totoo. (Koro) 

MGA ANTIPONA AT SALMO 


Antipona1: 8 Sa pagdating ng umaga, ikaw O Diyos, ang hanap upang sa araw na ito'y aking 
maging lakas. 


Salmo 63:2-9 
(Ang kaluluwang uhaw sa Diyos) 


O Diyos, ikaw ang aking Diyos na lagi kong hinahanap, 
Ang uhaw kong kaluluwa'y tanging ikaw yaong hangad, 
Para akong tuyong lupa na tubig ang siyang lunas. 
Bayaan mong sa santwaryo, sa lugar na dakong banal, 
Ikaw roo'y mamasdan ko, sa likas mong karangalan. 


Ang wagas na pag-ibig mo'y mahigit pa kaysa buhay, 
Kaya ako'y magpupuri't ikaw ang pag-uukulan. 
Habang ako'y nabubuhay, ako'y magpapasalamat, 
At ako ay dadalangin na kamay ko'y nakataas. 

Itong aking kaluluwa'y kakaing may kasiyahan, 
Magagalak na umawit ng papuring iaalay. 


Laman ka ng gunita ko samantalang nahihimlay, 
Magdamag na ang palaging iniisip ko ay ikaw, 
Pagkat ikaw sa tuwina ang katulong na malapit, 
Sa lilim ng iyong pakpak galak akong umaawit. 
Itong aking kaluluwa'y sa iyo lang nanghahawak, 
Pagkat ako kung hawak mo, kaligtasa'y natitiyak. 


(Papuri sa Ama at...) 


Antipona 1: 8 Sa pagdating ng umaga, ikaw O Diyos, ang hanap upang sa araw na ito'y aking 
maging lakas. 


Antipona2: 8B8Sagitnangapoy,ang tatlong binatilyo'y sumigaw nang nagkakaisangtinig: Diyos 
ay papurihan. 

Awit: Daniel 3:57-88, 56 


(Purihin nawa ang Diyos ng lahat ng nilalang) 


Purihin ninyo ang PANGINOON, kayong lahat na mga nilikha, 

Awitan siya ng papuri at dakilain magpakailanman. 

Purihin ninyo ang PANGINOON, kayong lahat, mga kalangitan, 

Awitan siya ng papuri at dakilain magpakailanman. 

Purihin ninyo ang PANGINOON, kayong lahat, mga anghel ng PANGINOON, 
Awitan siya ng papuri at dakilain magpakailanman. 

Purihin ninyo ang PANGINOON, kayong lahat, mga tubig sa ibabaw ng langit, 
Awitan siya ng papuri at dakilain magpakailanman. 

Purihin ninyo ang PANGINOON, kayong lahat na bumubuo ng kanyang hukbo, 
Awitan siya ng papuri at dakilain magpakailanman. 

Purihin ninyo ang PANGINOON, araw at buwan, 

Awitan siya ng papuri at dakilain magpakailanman. 

Purihin ninyo ang PANGINOON, mga bituin sa langit, 

Awitan siya ng papuri at dakilain magpakailanman. 


Purihin ninyo ang PANGINOON, mga ulan at hamog, 

Awitan siya ng papuri at dakilain magpakailanman. 

Purihin ninyo ang PANGINOON, lahat ng hanging umiihip sa sandaigdigan, 
Awitan siya ng papuri at dakilain magpakailanman. 

Purihin ninyo ang PANGINOON, apoy at init, 

Awitan siya ng papuri at dakilain magpakailanman. 

Purihin ninyo ang PANGINOON, nakapapasong init at matinding lamig, 
Awitan siya ng papuri at dakilain magpakailanman. 

Purihin ninyo ang PANGINOON, mga hamog at niyebeng nalalaglag: 
Awitan siya ng papuri at dakilain magpakailanman. 

Purihin ninyo ang PANGINOON, mga araw at mga gabi, 

Awitan siya ng papuri at dakilain magpakailanman. 

Purihin ninyo ang PANGINOON, liwanag at kadiliman, 

Awitan siya ng papuri at dakilain magpakailanman. 

Purihin ninyo ang PANGINOON, graniso at ginaw, 

Awitan siya ng papuri at dakilain magpakailanman. 

Purihin ninyo ang PANGINOON, yelo at niyebe: 

Awitan siya ng papuri at dakilain magpakailanman. 

Purihin ninyo ang PANGINOON, mga kidlat at mga ulap, 

Awitan siya ng papuri at dakilain magpakailanman. 

O lupa, dakilain ang PANGINOON, 

Awitan siya ng papuri at dakilain magpakailanman. 

Purihin ninyo ang PANGINOON, mga bundok at mga burol, 

Awitan siya ng papuri at dakilain magpakailanman. 

Purihin ninyo ang PANGINOON, lahat ng tumutubo sa lupa, 

Awitan siya ng papuri at dakilain magpakailanman. 

Purihin ninyo ang PANGINOON, mga dagat at mga ilog: 

Awitan siya ng papuri at dakilain magpakailanman. 

Purihin ninyo ang PANGINOON, mga bukal ng tubig: 

Awitan siya ng papuri at dakilain magpakailanman. 

Purihin ninyo ang PANGINOON, mga balyena at lahat ng nilikhang nasa tubig, 
Awitan siya ng papuri at dakilain magpakailanman. 

Purihin ninyo ang PANGINOON, lahat ng ibon sa himpapawid, 
Awitan siya ng papuri at dakilain magpakailanman. 

Purihin ninyo ang PANGINOON, mga kawan at mga maiilap na hayop, 
Awitan siya ng papuri at dakilain magpakailanman. 

Lahat ng tao sa daigdig, purihin ninyo ang PANGINOON, 

Awitan siya ng papuri at dakilain magpakailanman. 


Purihin ninyo ang PANGINOON, bansang Israel: 

Awitan siya ng papuri at dakilain magpakailanman. 

Purihin ninyo ang PANGINOON, mga saserdote ng Diyos, 
Awitan siya ng papuri at dakilain magpakailanman. 

Purihin ninyo ang PANGINOON, mga lingcod ng PANGINOON, 
Awitan siya ng papuri at dakilain magpakailanman. 

Purihin ninyo ang PANGINOON, kayong lahat na mga tapat, 
Awitan siya ng papuri at dakilain magpakailanman. 

Purihin ninyo ang PANGINOON, lahat ng banal at mababang-loob, 
Awitan siya ng papuri at dakilain magpakailanman. 

Purihin ninyo ang PANGINOON, Ananias, Azarias at Misael, 
Awitan siya ng papuri at dakilain magpakailanman. 


Pagpalain ang Ama at Anak at Espiritu Santo, 
Awitan siya ng papuri at dakilain magpakailanman. 
Purihin ka sa buong sangkalangitan, 


Karapat-dapat kang awitan at dakilain magpakailanman. 


(Hindi dadasalin ang “Papuri sa Ama at...') 

Antipona2: 8 8Sagitnangapoy,ang tatlong binatilyo'y sumigaw nang nagkakaisangtinig: Diyos 
ay papurihan. 


Antipona 3: Magalak nawa ang Sion dahil sa kanyang hari. 


Salmo 149 
(Ang galak ng banal na bayan ng Diyos) 


Purihin ang PANGINOON! 

O ang PANGINOON ay purihin, awitan ng bagong awit, 
Purihin sa pagtitipon ng tapat sa pananalig. 

Magalak ka, O Israel, dahilan sa Manlilikha, 

Dahilan sa iyong hari, ikaw Sion ay matuwa. 

Purihin sa pagsasayaw, purihin ang kanyang ngalan, 
Alpa't tambol ay tugtugin, at siya ay papurihan. 


Ang PANGINOON ay nagagalak sa kanyang mga hirang, 
Sa nangagpapakumbaba'y tagumpay ang ibibigay. 

Sa tagumpay na natamo, magalak ang mga hirang, 

Sa kanilang pagpipista ay magsaya't mag-awitan. 

Sa pagpuri sa PANGINOON, ay bayaang magsigawan 
Na taglay ang matatalim na sundang sa mga kamay, 


Upang yaong mga bansang nagmalabis ay gantihan, 
At bigyan ang mamamayan ng parusang kailangan. 
Sa ganito, ang kanilang mga hari'y papangawan, 

At ang mga pangunahin ay kadenang yaring bakal. 
Sang-ayon sa utos ng Diyos, mga bansa'y magdurusa, 
Ang tatanggap ng tagumpay, ay ang mga hirang niya. 


(Papuri sa Ama at...) 


Antipona 3: Magalak nawa ang Sion dahil sa kanyang hari. 





MAIKLING PAGBASA NG SALITA NG DIYOS (Mikas 5: 2-5) 


Ba ni Yahweh, “Ngunit ikaw, Bethlehem Efrata, bagama't pinakamaliit ka sa mga 
angkan ng Juda ay magmumula sa iyong angkan ang isang mamumuno sa Israel. Ang 
kanyang pinagmulan ay buhat pa noong una, noong unang panahon pa.” Kaya nga, ang 
bayan ni Yahweh ay ibibigay niya sa kamay ng mga kaaway hanggang sa isilang ng babae 
ang sanggol na mamumuno. Pagkatapos, ang mga Israelitang binihag ng ibang bansa ay 
kanyang ibabalik sa kanilang mga kababayan. Pagdating ng pinunong iyon, pamamahalaan 
niya ang kanyang bayan sa pamamagitan ng kapangyarihan ni Yahweh sapagkat taglay niya 
ang kadakilaan ng pangalan ni Yahweh na kanyang Diyos. At ang Israel ay mamumuhay 
na ligtas, sapagkat kikilalanin ng buong daigdig ang haring iyon. At sa kanya magmumula 
ang kapayapaan. 


TUGUNAN 


Inihayag ng Panginoon, aleluya, aleluya. 
- Inihayag ng Panginoon, aleluya, aleluya. 


Ang kanyang mapangligtas na kapangyarihan, 
- aleluya, aleluya. 


Papuri sa Ama, at sa Anak at sa Espiritu Santo, 
- Inihayag ng Panginoon, aleluya, aleluya. 


PAPURING AWIT NI ZACARIAS 


Antipona: Kamangha-mangha ang hiwagang ngayo'y ipinahayag: binago ang kalikasan ng 


taosapagkakatawang-taong Diyos. Nanatilisiyasapagkadiyosngunitmay nabagonang 
siya y maging tao. Magkaiba man ang kanyang dalawang kalikasan ngunit di- 
mapaghihiwalay kailan man. 


Purihin ang Panginoong Diyos ng Israel! 
Sapagka't nilingap niya at pinalaya ang kanyang bayan. 


At nagpadala siya sa atin ng isang makapangyarihang Tagapagligtas, 
Mula sa lipi ni David na kanyang lingkod. 

Ipinangako niya sa pamamagitan ng kanyang banal na propeta noong una, 
Na ililigtas niya tayo sa ating mga kaaway, 
At sa kamay ng lahat ng napopoot sa atin. 


Ipinangako rin niya na kahahabagan ang ating mga magulang, 
At aalalahanin ang kanyang banal na tipan. 


Iyan ang sumpang binitiwan niya sa ating amang si Abraham, 

Na ililigtas tayo sa ating mga kaaway, 

Upang walang takot na makasamba sa kanya, 

At maging banal at matuwid sa kanyang paningin, habang tayo'y nabubuhay. 


Ikaw naman, anak, ay tatawaging propeta ng Kataas-taasan, 

Sapagka't mauuna ka sa Panginoon upang ihanda ang kanyang mga daraanan, 
At ituro sa kanyang bayanang landas ng kaligtasan, 

Ang kapatawaran ng kanilang mga kasalanan. 


Sapagka't lubhang mahabagin ang ating Diyos, 

Magbubukang-liwayway sa atin ang araw ng kaligtasan. 

Upang magbigay-liwanag sa mga nasa kadiliman at nasa ilalim ng kamatayan, 
At patnubayan tayo tungo sa daan ng kapayapaan. 


(Dadasalin ang Papuri at uulitin ang Antipona) 


PANGKALAHATANG PANALANGIN 


Manalangin tayo kay Kristo, na siyang niloob ng Ama na magpanibago sa lahat ng bagay: 
Pinakamamahal na Anak ng Diyos, pakinggan mo kami. 


Anak ng Diyos, kasama ka na ng Ama noon pa mang simula at sa takdang panahon ay 
naging tao, 
- ipagkaloob sa amin ang pag-ibig na nararapat sa magkakapatid para sa lahat ng tao. 


Naging dukha ka upang kami'y pagyamanin, ibinaba mo ang iyong sarili upang kami'y 
itaas sa pamamagitan ng iyong kababaang-loob at sa gayo'y makihati kami sa kadakilaan 
mo, 

- gawin kaming matatapat na lingkod ng iyong Ebanghelyo. 

Nagningning ka sa mga nanahan sa kadiliman at sa lilim ng kamatayan, 
- pagkalooban mo kami ng kabanalan, katarungan at kapayapaan. 


Bigyan kami ng pusong matuwid at matapat, upang makapakinig kami sa iyong Salita, 
- at gawin itong ganap sa amin at sa daigdig para sa iyong ikadarakila. 


AMA NAMIN 


PANGWAKAS NG PANALANGIN 


mang Makapangyarihan, 
makinabang nawa kaming lagi 
sa panalangin ng Mahal na Birhen, 
sapagkat dulot mo sa ami'y buhay at kaligtasan, 
sa pamamagitan ni Hesukristo, 
kasama ng Espiritu Santo magpasawalang hanggan. 
Amen. 


PAGHAYO 


(Kung may pari o diacono) 


Sumainyo ang Panginoon 
at sumaiyo rin. 


Pagpalain kayo ng Makapangyarihang Diyos Ama, Anak at Espiritu Santo. 
Amen. 


(Kung walang pari o diacono) 
Pagpalain nawa tayo ng Panginoon, iligtas tayo mula sa lahat ng kasamaan 


at akayin tayo sa buhay na walang hanggan. 
Amen. 





Panalangin sa Takipsilim 


PASIMULA 


O Diyos, halina at ako'y tulungan. 
O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
Kapara noong una, ngayon at magpasawalang hanggan. Amen. 


AWIT 


Koro: Ipahayag sa kabundukan 
Sa mga gulod kahit saan, 
Ipahayag sa kabundukan, 
Na ang Kristo ay isinilang. 


Noong ako ay nag-aaral, 

Ang hanap ko sa gabi't araw, 
Hiling sa Diyos ako'y tulungan, 
At itinuro n'ya ang daan. (Koro) 


Habang pastol ay nagbabantay 
Isang gabi sa mga kawan, 

Biglang litaw sa kalangitan 

Ang isang liwanag na banal. (Koro) 


At nang ito ay masilayan, 
Yumukod sila at nagdasal, 
Sama-sama nilang nilakbay 
Lugar ng batang isinilang. (Koro) 





MGA ANTIPONA AT SALMO 


Antipona 1: 58 Palalawakin ng Panginoon ang kanyang lupain mula sa Sion, at maghahari siya 


magpakailanman. 
Salmo 110:1-5, 7 
(Ang Mesiyas, hari at pari) 
Sinabi ng PANGINOON, 
Sa Hari ko't PANGINOON, 


“Maupo ka sa kanan ko, 
Hanggang ang kaaway mo 
Ay lubos na mapasuko, pagkat iyong matatalo.” 


Magmula sa dakong Sion, 

Ay palalawakin niya ang lupaing iyong sakop, 
“At lahat ng kaaway mo'y 

Sakupin at pagharian,” gayon ang kanyang utos. 


Sasamahan ka ng madla, 

Kung dumating ang panahong lusubin ka ng kaaway, 
Magmula sa mga bundok, 

Lalabas at sasamahan ka ng mga kabataan. 


Ang PANGINOON ay may pangako 

Na ito'y tiyak mangyayari, ganito ang kanyang saysay: 
“Katulad ni Melquisedec, 

Gagawin kang saserdote, na hindi na wawakasan.” 


Ang PANGINOON ay naroroong 
Nakaupo sa kanan mo, at pag siya ay nagalit, 
Ang lahat ng mga hari ay tiyak na malulupig. 


Sa batis sa lansangan, 
Itong hari ay iinom, at sisigla ang katawan, 
Sa lakas na tataglayin, matatamo ang tagumpay. 


(Papuri sa Ama at...) 


Antipona 1: 58 Palalawakin ng Panginoon ang kanyang lupain mula sa Sion, at maghahari siya 
magpakailanman. 

Antipona 2:78 8Nayanig ang kalaliman ng lupa sa harap ng kadakilaan ng iyong mukha. 


Salmo 114 
(Iniligtas ang mga Israelita sa pagkaalipin ng Egipto) 
Ang bayang Israel 
Sa bansang Egipto'y doon inilabas, 
Nang ang lahing ito 


Sa bansang dayuhan ay pawang lumikas: 
Magmula na noon 

Ang lupaing Juda'y naging dakong banal, 
At yaong Israel 

Ginawa ng Diyos na sariling bayan. 


Ang Dagat ng Tambo, 

Nang ito'y makita, ay tumakas na rin, 
Magkabilang panig 

Ng ilog ng Jordan, noon ay humimpil. 
Maging mga bundok, 

Katulad ng tupa, ay pawang nanginig, 
Pati mga burol, 

Nanginig na parang tupang maliliit. 


Ano ang nangyari, 

At ikaw, O dagat, wala nang daluyan? 
Ikaw naman, Jordan, 

Bakit ang tubig mo'y hindi na dumaloy? 
Kayong mga bundok, 

Nanginginig kayong tupa ang kapara, 
At ang mga burol, 

Natakot na parang maliit na tupa? 


Ikaw, O daigdig, 

Ngayon ay manginig sa harap ng Diyos, 
Dapat kang matakot 

Sapagkat darating ang Diyos ni Jacob. 
Siyang sa dalisdis 

Ay nagpapabukal ng saganang tubig, 
At magmula roon 

Ang tubig na ito ay nagiging batis. 

(Papuri sa Ama at...) 


Antipona 2:8 8Nayanig ang kalaliman ng lupa sa harap ng kadakilaan ng iyong mukha. 
Antipona 3: 58Sa iyo ang lahat ng kapangyarihan, Panginoong Diyos na walang hanggan. 


Awit: Pahayag 19:1-7 
(Ang kasal ng Kordero) 


Purihin ang PANGINOON! 

Ang pagliligtas, ang karangalan, 

At ang kapangyarihan ay tanging sa Diyos! 
Matuwid at tama ang kanyang hatol! 


Purihin ninyo ang ating Diyos, 
Kayong lahat na mga lingkod niya, 
Maging dakila at hamak, 

Kayong may banal na takot sa kanya! 


Purihin ang PANGINOON! 

Sapagkat naghahari ang PANGINOON, 

Ang ating Diyos na makapangyarihan sa lahat! 
Dapat tayong magalak at magsaya. 


Purihin natin ang kadakilaan niya 
Dahil sa nalalapit na kasal ng Kordero. 
Nakahanda na ang kasintahang babae. 
Purihin ang PANGINOON. 

(Papuri sa Ama at...) 


Antipona 3: 78 Sa iyo ang lahat ng kapangyarihan, Panginoong Diyos na walang hanggan. 





MAIKLING PAGBASA NG SALITA NG DIYOS (2 Timoteo 1:9-10) 


masa ka sa kapangyarihan ng Diyos na nagligtas at tumawag sa atin para sa isang 

banal na gawain. Ginawa niya ito, hindi dahil sa anumang nagawa natin, kundi ayon 
sa kanyang layunin at kagandahang-loob. Sa simula pa, ito ay ibinigay na niya sa atin sa 
pamamagitan ni Kristo Jesus, ngunit ito'y nahayag na ngayon, nang dumating si Kristo 
Jesus na ating Tagapagligtas. Winakasan niya ang kapangyarihan ng kamatayan at inihayag 
ang buhay na walang hanggan sa pamamagitan ng Magandang Balita. 


TUGUNAN 


Ang Salita'y naging tao, aleluya, aleluya. 
- Ang Salita'y naging tao, aleluya, aleluya. 


At nakipamayan sa atin, 
- aleluya, aleluya. 


Papuri sa Ama, at sa Anak at sa Espiritu Santo. 
- Ang Salita'y naging tao, aleluya, aleluya. 


PAPURING AWIT NI MARIA 


Antipona: Pinagpala ang sinapupunang nagsilang sa iyo, O Kristo, at ang dibdib na nag-iwi 


sa iyo, Panginoon at Manunubos ng mundo, aleluya. 


Ang puso ko'y nagpupuri sa Panginoon, 
At nagagalak ang aking espiritu dahil sa Diyos na aking tagapagligtas. 
Sapagka't nilingap niya ang kanyang abang lingkod! 


At mula ngayon, ako' y tatawaging mapalad ng lahat ng salinlahi, 
Dahil sa mga dakilang bagay na ginawa sa akin ng Makapangyarihan 
Banal ang kanyang pangalan! 


Kinahahabagan niya ang mga may takot sa kanya, 
Sa lahat ng sali't saling lahi. 

Ipinakita niya ang lakas ng kanyang mga bisig, 
Pinangalat niya ang mga palalo ang isipan. 


Aa 





Ibinagsak niya ang mga hari mula sa kanilang trono, 
At itinaas ang mga nasa abang kalagayan. 


Binusog niya ng mabubuting bagay ang mga nagugutom, 
At pinalayas niyang wala ni anuman ang mayayaman. 


Tinulungan niya ang kanyang bayang Istael, 
Bilang pagtupad sa pangako niya saating mga magulang, 
Kay Abraham at sa kanyang lahi, magpakailanman! 


(Dadasalin ang Papuri at uulitin ang Antipona) 
PANGKALAHATANG PANALANGIN 


Buong galak nating ipahayag si Kristo, na ipinanganak sa Betlehem, Judea, dahil sa dulot 
niyang kasaganaan at paggabay sa kanyang bayang banal: 


Panginoon, mapasaamin nawa ang iyong pagkalinga. 


Kristong Manunubos na hangad ng mga bansa, ang iyong Mabuting Balita sa mga lugar na 
hindi pa nararating ng Salitang nagbibigay-buhay ay palaganapin mo, 
- akitin ang lahat ng tao patungo sa iyo. 


Kristong Panginoon, paunlarin ang iyong Simbahan at palawakin ang kanyang nasasakupan, 
- hanggang ito'y sumakop sa lahat ng tao, lahi at kulay. 


Hari ng mga hari, gabayan ang puso at isipan ng mga namamahala, 
- upang hanapin ang katarungan, kapayapaan at kalayaan para sa lahat ng bansa. 


Makapangyarihang Puno, lakas ng mahihina, itaguyod ang mga nasa tukso, ibangon ang 
naduhagi at ipagsanggalang ang mga nasa panganib, 

- aliwin ang mga nabigo, bigyang-pag-asa ang mga nasa mabigat na karamdaman, at 
palakasin ang mga may agam-agam. 


Karamay ng mga namimighati, pag-asa ng mga nasa bingit ng kamatayan, 
- akayin sila sa bukal ng tubig na nagbibigay-buhay. 


aaa ff 





AMA NAMIN 


PANGWAKAS NG PANALANGIN 


mang Makapangyarihan, 
makinabang nawa kaming lagi 
sa panalangin ng Mahal na Birhen, 
sapagkat dulot mo sa ami'y buhay at kaligtasan, 
sa pamamagitan ni Hesukristo, 
kasama ng Espiritu Santo magpasawalang hanggan. 
Amen. 


PAGHAYO 


(Kung may pari o diacono) 


Sumainyo ang Panginoon 
at sumaiyo rin. 


Pagpalain kayo ng Makapangyarihang Diyos Ama, Anak at Espiritu Santo. 
Amen. 


(Kung walang pari o diacono) 
Pagpalain nawa tayo ng Panginoon, iligtas tayo mula sa lahat ng kasamaan 


at akayin tayo sa buhay na walang hanggan. 
Amen. 





Panalanging sa Gabi 


PASIMULA 


O Diyos, halina at ako'y tulungan. 
O Panginoon, magmadali ka sa iyong pagdamay. 


Papuri sa Ama, at sa Anak, at sa Espiritu Santo, 
Kapara noong una, ngayon at magpasawalang hanggan. Amen. 


AWIT 


Kristo, ikaw lamang liwanag at ang araw 

Na pumapawi sa gabi at kadiliman. 

Ikaw ang nagniningning na Araw ng Maykapal, 
Katuparan ng pagtubos sa sangkatauhan. 


Alalahanin kaming mga abang nilalang, 
PANGINOON, kami nawa ay iyong pakinggan. 
Hiling ay manahan ka sa aming pagkahimlay 
Hanggang sa paggising sa pagbubukang-liwayway. 


Antipona: Ang gabi'y di nagdudulot sa akin ng takot sapagkat ako'y nahihimlay sa 


pagtangkilik ng Diyos. 


Salmo 91 
(Ligtas sa mapagkupkop na kalinga ng Diyos) 


Siyang naghahangad ng pagkupkop ng Kataas-taasan, 

At nananatili sa kalinga niyong Makapangyarihan, 
Makapagsasabi sa kanyang PANGINOON: 

“Muog ka't tahanan, 

Ikaw ang aking Diyos, ang Diyos na tangi kong pinagtiwalaan.” 


Ika'y ililigtas niya sa panganib, sa umang na bitag, 

At kahit ano mang mabigat na salot di ka magdaranas. 
Lulukuban niya sa lilim ng kanyang malabay na pakpak, 
Sa kalinga niya ay natitiyak mo na ikaw ay ligtas. 

Tingatan niya't ipagsasanggalang, pagkat siya'y tapat. 
Pagsapit ng gabi, di ka matatakot sa anumang bagay, 
Maging sa gagawing biglaang paglusob pagsapit ng araw. 
Ni sa ano pa mang darating na salot pagkagat ng dilim, 
Di ka matatakot sa kasamaan mang araw kung dumating. 


Kahit na mabuwal sa iyong harapan ang sanlibong tao, 
Sa iyong paligid ang bilang ng patay maging sampung libo, 
Di ka matatakot, at natitiyak mong di ka maaano. 


Ika'y nagmamasid at sa panonood iyong mamamasdan, 

Yaong masasama ay makikita mong pinarurusahan. 

Sapagkat ang PANGINOON ang iyong ginawang tagapagsanggalang, 
At ang pinili mong mag-iingat sa 'yo'y Kataas-taasan, 


Di mo aabuting ikaw'y mapahamak, at walang daratal 
Kahit anong uring mga paghihirap sa iyong tahanan. 
Susuguin niya ang maraming anghel, sila ng susubaybay, 
Kahit saang dako ikaw maparoon, tiyak iingatan. 

Sa kanilang palad ay itatayo ka't, sila ng magtataas 

Nang hindi masaktan ang mga paa mo sa batong matalas. 
Kahit ang tapakan mo ay mga leon, ahas na mabagsik, 

Di ka maaano sa mga serpiyente't leong mababangis. 


Ang sabi ng Diyos, ” Aking ililigtas ang tapat sa akin, 

At iingatan ko ang sinumang taong ako'y kikilanlin. 

Pag sila'y tumawag, laging handa ako na sila'y pakinggan, 
Aking sasamahan at kung may hilahil ay sasaklolohan, 
Aking ililigtas at ang bawat isa ay pararangalan. 


Sila'y bibigyan ko't gagantimpalaan ng mahabang buhay, 
At nakatitiyak na ang tatamuhin nila'y kaligtasan!” 


(Papuri sa Ama at...) 


Antipona: Ang gabi'y di nagdudulot sa akin ng takot sapagkat ako'y nahihimlay sa 
pagtangkilik ng Diyos. 


SA 





PAGBASA NG SALITA NG DIYOS (Pahayag 22:4-5) 


akikita nila ang kanyang mukha, at masusulat sa kanilang noo ang kanyang pangalan. 

Doo'y walang gabi, at hindi na sila mangangailangan ng mga ilawan o ng liwanag 
ng araw, pagkat ang PANGINOONG Diyos ang magiging ilaw nila, at maghahari sila 
magpakailanman. 


TUGUNAN 


Sa iyong mga kamay, Panginoon, inihahabilin ko ang aking kaluluwa. 
- Sa iyong mga kamay, Panginoon, inihahabilin ko ang aking kaluluwa. 


Tinubos mo kami, Panginoong Diyos ng katotohanan, 
- inihahabilin ko ang aking kaluluwa. 


Papuri sa Ama at sa Anak, at sa Espiritu Santo. 
- Sa iyong mga kamay, Panginoon, inihahabilin ko ang aking kaluluwa. 


PAPURING AWIT NG EBANGHELYO 


Antipona: Habang kami'y gising, Panginoon, kami ay ingatan, bantayan kami habang 
kami'y nahihimlay, upang sa paggising, manatili kaming kasama ni Kristong 
nagbabantay, at sa pagtulog, makapahinga kami sa kanyang kapayapaan (aleluya). 


Kunin mo na, Panginoon ang iyong abang alipin, 
Ayon sa iyong ipinangako: 


Yamang nakita na ng aking mga mata ang iyong pagliligtas, 
Na inihanda mo para sa lahat ng bansa: 


Liwanag itong tatanglaw sa mga Hentil, 
At magbibigay karangalan sa iyong bayang Israel. 





PANGWAKAS NA PANALANGIN 


paano. 

ipinagdiwang namin ngayon 

ang misteryo ng pagbangon ni Kristo 

sa isang bagong buhay. 

Makapahinga nawa kami sa iyong kapayapaan, 

na ligtas sa lahat ng sa ami'y maaaring magpahamak 
at bumangon muli kaming masigla at puno ng galak 
upang purihin ka sa buong maghapon at magdamag. 
Hinihiling namin ito sa pamamagitan 

ni Kristong aming Panginoon. 


PAGHAYO 


Gawaran nawa tayo ng Makapangyarihang Diyos ng gabing panatag at mapayapang 
pagkahimlay. 
- Amen. 


AWIT O PANALANGIN NG PAPURI KAY MARIA 


Aba Ginoong Maria, napupuno ka ng grasya. 
Ang Panginoong Diyos ay sumasaiyo. 

Bukod kang pinagpala sa babaeng lahat 

At pinagpala naman ang iyong Anak na si Hesus. 


Santa Maria, Ina ng Diyos, 
Ipanalangin mo kaming makasalanan 
Ngayon at kung kami'y mamamatay. Amen. 


